‘મુન્નાભાઈ MBBS’, ‘લગે રહો મુન્નાભાઈ’ અને ‘થ્રી ઇડિયટ્સ’ જેવી કમર્શિયલી સુપરહિટ અને એમ છતાં પૂરેપૂરી વૈચારિક ફિલ્મો બનાવી ચૂકેલા ડિરેક્ટર રાજકુમાર હીરાણીની ફિલ્મ `pk’માં આમિર ખાન, અનુષ્કા શર્મા, સંજય દત્ત, સુશાંત સિંહ રાજપૂત, બમન ઈરાની અને સૌરભ શુક્લા છે. ફિલ્મનું મ્યુઝિક અજય-અતુલ, શાંતનુ મોઇત્રા અને અંકિત તિવારીએ આપ્યું છે. ફિલ્મ પીકે નામના એક એવા માણસની આસપાસ ફરે છે જેને જોઈને ગુસ્સો આવે છે, ખીજ ચડે છે, ચીડ ચડે છે અને એ બધાની સાથોસાથ પીકેના નિર્દોષ વર્તન પર પારાવાર પ્રેમ પણ ઊપજે છે.